**Szentendre Város Önkormányzat Képviselő-testületének**

**15/2019. (III.18.) önkormányzati rendelete**

**Szentendre Város Semmelweis Díjáról szóló 23/2014. (IX.16.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvénye, a helyi önkormányzatok alcím 32. cikk (1) bekezdés a) pontjában foglalt jogkörében és Magyarország helyi önkormányzatairól szóló 2011. évi CLXXXIX. törvény 8. § (2) bekezdésében kapott felhatalmazás alapján, Szentendre Város Semmelweis Díjáról szóló 23/2014. (IX.16.) önkormányzati rendeletet az alábbiak szerint módosítja:

1.§ (1) Szentendre Város Önkormányzat Képviselő-testületének a Szentendre Város Semmelweis Díjáról szóló 23/2014. (IX.16.) önkormányzati rendelete (a továbbiakban: R.) 1. § (1) bekezdése helyébe az alábbi rendelkezés lép:

*„*1.§ (1) Szentendre Város Önkormányzat a Szentendre Város Egészségügyi Intézményei (a továbbiakban: Intézmény) költségvetési szerv kimagasló egészségügyi teljesítményt nyújtó ***egészségügyi dolgozóinak*** személyes megbecsülése, és további ösztönzése céljából Szentendre Város Semmelweis Díjat (a továbbiakban: díj) alapít.”

(2)A R. 2. § (1) bekezdése helyébe az alábbi rendelkezés lép:

„2. § (1) A díj kizárólag Szentendre Város Egészségügyi Intézményeiben legalább 5 éve ***közalkalmazotti vagy egyéb jogviszonyban*** dolgozó munkatársa részére, egyéni teljesítmény elismeréseként adományozható.”

**2. §** (1) Jelen rendelet a kihirdetést követő napon lép hatályba, és az azt követő napon hatályát veszti.

 (2) A rendelet kihirdetéséről a jegyző gondoskodik.

Szentendre, 2019. március 14.

 **Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2019. március 18-án került kihirdetésre.

**dr. Gerendás Gábor**

 jegyző